**Privind sub un colț de cer**

*Liliana Tirel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am ridicat un colț de cer și am văzut

cum se târăște spre casă o umbră

îngândurată și apăsată de gânduri.

Târăște după ea idei... idei ce-i pluteau

în minte ca șuvoaie de fluviu.

Din cuvinte s-a născut un vas frumos

lansat pe oceanul cunoașterii;

în adâncuri căuta cheia întrebărilor

ce-l făceau euforic.

Vorbele rațiunii se scurg ca apa în nisip

sunt încăpățânate...îi fac viața irespirabilă.

Pătrunde Nietzsche în poemul încercat

și-i șoptește suav: Nu ești nimic, dar vei deveni.

Un om mergea spre casă obsedat de măreție,

dar umbra lui a sfârșit pe tărâmul nebuniei.